CELEX: C2005/006/76
Language: fi
Date: 2005-01-08 00:00:00
Title: Asia T-393/04: Dirk Klaasin 30.9.2004 Euroopan parlamenttia vastaan nostama kanne

8.1.2005   
            
            
               FI
            
            
               Euroopan unionin virallinen lehti
            
            
               C 6/39
            
         Dirk Klaasin 30.9.2004 Euroopan parlamenttia vastaan nostama kanne
   (Asia T-393/04)
   (2005/C 6/76)
   Oikeudenkäyntikieli: saksa
   Dirk Klaas, kotipaikka Heidelberg (Saksa), on nostanut 30.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustajana on Rechtsanwalt R. Moos.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa mitättömäksi sen, että henkilöstöasioiden pääosaston pääjohtaja peruutti 12.2.2004 kaksi ylennyspistettä, mikä vahvistettiin Euroopan parlamentin pääsihteerin 30.6.2004 oikaisuvaatimuksen johdosta tekemällä päätöksellä, siltä osin kuin kantajalta on evätty kaksi ylennyspistettä, jotka oli annettu ajalta ennen vuotta 1999;
            
         
               —
            
            
               kumoaa päätöksen tältä osin ja vahvistaa, että nämä kaksi ylennyspistettä siirretään seuraaville vuosille;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on parlamentin virkamies. Hänet ylennettiin taannehtivasti 1.1.1999 lukien palkkaluokkaan A6. Ylennyksen yhteydessä poistettiin kaikki ylennyspisteet, jotka kantaja oli saanut vuoteen 1999 mennessä. Perusteluinaan parlamentti viittasi tuomioistuimen asiassa T-30/02, Leonhardt vastaan parlamentti, antamaan tuomioon, jossa parlamentin näkemyksen mukaan sallitaan tällainen poistaminen.
   Kantaja vetoaa kanteensa tueksi siihen, että siirtymäsäännöt, joiden mukaan kaikki vuoteen 1999 mennessä saadut pisteet on ylennyksen yhteydessä poistettava, ovat henkilöstösääntöjen 45 artiklan vastaisia. Kantajan näkemyksen mukaan nämä siirtymäsäännöt eivät ole tarpeellisia eivätkä oikeasuhteisia, ja niillä loukataan yhdenvertaisuuden periaatetta. Kantaja väittää myös, että käsiteltävänä oleva asia ei ole verrattavissa asiaan T-30/02.